projecte-aina/catalan_government_crawling huggingface dataset:
Nota de tall 1a assignació PAU/CFGS: 7,504
Nom del títol: Graduat/ada en Educació Primària per la Universitat de Lleida
Mencions: Educació física / Música / Necessitats Educatives Especials i Atenció a la Diversitat / Anglès
Adquirir coneixements i instruments que ajudin a fonamentar la reflexió psicosociopedagògica del fet educatiu en el període 6-12 anys.
Adquirir coneixements i habilitats que permetin desenvolupar capacitats i actituds que facilitin el nivell de maduresa necessari per assumir les responsabilitats pròpies.
Crear situacions d'ensenyament i aprenentatge que facilitin als estudiants del període 6-12 anys construir el coneixement.
Això ha de permetre, en la seva feina futura, plantejar-se una bona reflexió sobre la pròpia pràctica.
Aconseguir una formació que els permeti impartir coneixements i que els capaciti per elaborar projectes curriculars que s'adaptin a les característiques i necessitats de les seves escoles i dels estudiants del període 6-12 anys.
A més, han de ser generadors constants del currículum dintre del context de l'escola de la qual formin part.
Nom del títol: Graduat/ada en Administració i Direcció d'Empreses per la Universitat Rovira i Virgili
Mencions: Comerç internacional / Màrqueting
Les pràctiques es realitzen el primer quadrimestre del quart curs.
Formar professionals versàtils amb capacitat tant per iniciar el seu propi negoci o treballar per compte propi en l'àmbit de la consultoria i l'assessoria d'empreses, com per desenvolupar tasques de gestió i direcció en qualsevol de les àrees funcionals de l'empresa o de direcció general en empreses i institucions públiques o privades.
La titulació ofereix la possibilitat de cursar dues mencions:
Menció en Comerç Internacional.
Adquirir coneixements teòrics i instruments per al desenvolupament del comerç internacional des d'una doble perspectiva.
En primer lloc, des del punt de vista de la gestió empresarial, es dota els alumnes de coneixements sobre finances, dret i comercialització en l'àmbit internacional.
En segon lloc, des del punt de vista de l'entorn de l'empresa, s'ofereixen coneixements relacionats amb les relacions econòmiques i l'evolució macroeconòmica internacionals.
Adquirir coneixements avançats i especialitzats en el camp del màrqueting per desenvolupar capacitats i habilitats en la identificació, l'anàlisi i la solució de problemes relacionats amb els principals reptes estratègics de la comercialització de béns i serveis.
Saber analitzar l'impacte que tenen les noves tecnologies en les formes de comunicació i el paper del consumidor en l'entorn comercial.
Empreses nacionals i multinacionals, pimes, organismes internacionals, consultories.
Director/a, gestor/a en les diferents àrees funcionals (màrqueting, recursos humans, administració i finances, operacions); assessor/a, consultor/a.
Els ensenyaments en l'àmbit de l'economia de l'empresa tenen una llarga trajectòria dins les universitats, atès que en la nostra societat hi ha una necessitat evident d'aquests titulats, que tindran, a més, un ampli ventall de sortides professionals.
En relació amb la inserció laboral, segons el resultat de l'enquesta del 2017 (La inserció laboral dels graduats i graduades de les universitats catalanes, realitzada per AQU als titulats del curs 2012-13), cal destacar que, de mitjana, més del 90% dels titulats en Administració i Direcció d'Empreses del sistema universitari català estan ocupats (el 91,2% a la URV); més del 90% treballa a jornada completa i més del 60% dels que són titulats per la URV són, com a mínim, dosmileuristes.
La menció en Comerç Internacional s'impartirà exclusivament en anglès.
Nota de tall 1a assignació PAU/CFGS: 10,146
Nom del títol: Graduat/ada en Enginyeria Biomèdica per la Universitat de Girona
Adquirir les competències necessàries per dirigir i gestionar projectes d'enginyeria relacionats amb les tecnologies mèdiques i biomèdiques, incloent-hi la instrumentació i els equips de monitoratge, els sistemes d'informació i de comunicació hospitalària, la telemedicina i el control d'equips de diagnosi i teràpia.
Formar professionals capacitats per facilitar la penetració de la tecnologia en els processos de salut (diagnòstic, teràpia, intervenció, monitoratge, seguiment, etc.) i el seu ús per incrementar i millorar l'atenció clinicosanitària.
Nota de tall 1a assignació PAU/CFGS: 6,260
Nom del títol: Graduat/ada en Geografia, Medi Ambient i Planificació Territorial per la Universitat Autònoma de Barcelona
Proporcionar una sòlida base de formació teòrica al voltant de la planificació i la gestió del territori, les seves dinàmiques geogràfiques i els reptes relacionats amb la gestió ambiental.
Proporcionar una sòlida base metodològica en la pràctica de l'anàlisi geogràfica i la planificació i gestió territorial i ambiental.
Dotar d'una experiència pràctica en l'anàlisi i la preparació de projectes, que permeti l'encaix dels graduats i graduades en equips interdisciplinaris de treball en els àmbits de l'anàlisi geogràfica i la planificació i gestió territorial i ambiental.
Administració pública, consultories, empreses, cooperatives i associacions dins l'àmbit de l'economia social, empreses de serveis ambientals, organitzacions no governamentals, tercer sector i altres associacions de cooperació internacional.
Nom del títol: Graduat/ada en Ciències de l'Antiguitat per la Universitat Autònoma de Barcelona
Mencions: Món Antic / Llengües Antigues
Dotar de la capacitat d'analitzar els fenòmens polítics, socials, econòmics i culturals del món antic amb una visió que integri els mètodes, els instruments i les tècniques propis de l'estudi de les llengües i les literatures clàssiques, la història antiga i l'arqueologia clàssica.
Adquirir coneixements avançats d'altres civilitzacions (principalment, la grega i la llatina), tant dels seus aspectes materials i històrics com dels culturals (el pensament, la literatura, l'art i la religió).
Dominar l'argumentació filosòfica i l'anàlisi iconogràfica de l'art clàssic.
Interpretar les restes materials antigues utilitzant les tècniques pròpies de l'arqueologia clàssica i els mètodes d'anàlisi quantitativa.
Nom del títol: Màster universitari Erasmus Mundus en Política i Societat Europea per la Univerzita Karlova V Praze, Universitat Pompeu Fabra, Universiteit Leiden i Uniwersytet Jagiellonski
Els estudiants han de triar un dels itineraris següents:
Proporcionar una formació d'excel·lència en economia i política dins del context històric i cultural de l'Europa contemporània i una base acadèmica (teòrica i empírica) excel·lent sobre els estudis europeus dins d'un context de globalització internacional.
Tot això contribuirà a la formació de professionals altament qualificats en els estudis d'àrea europeus, amb línies d'acció i formació tan diverses que poden anar des de l'assessorament de polítiques públiques a Europa fins al disseny de programes de recerca desenvolupats en diverses institucions.
Consultoria; institucions europees; organitzacions internacionals; investigació; think tanks, i àrees de gestió tant de l'empresa privada com de la pública.
La crisi econòmica que ha patit Europa en els últims anys indica l'augment de la importància dels mercats emergents en temes econòmics i polítics.
Això significa, entre altres coses, que els països europeus i també les seves empreses experimenten desafiaments i problemes nous.
En aquest sentit, cada vegada és més necessari oferir més enteniment des d'una perspectiva acadèmica i professional sobre els processos que estan succeint, així com sobre quines són les millors estratègies per enfrontar-se als nous desafiaments amb què es troben els països europeus.
Tot això contribuirà a la formació de professionals altament qualificats en els estudis d'àrea europeus, amb línies d'acció i formació tan diverses que poden anar des de l'assessorament de polítiques públiques a Europa fins a programes de recerca desenvolupats en diverses institucions.
Nom del títol: Màster universitari Erasmus Mundus en Física Nuclear per la Universidad de Sevilla, Universitat de Barcelona, Universidad Autónoma de Madrid, Universidad Complutense de Madrid, Universidad de Salamanca, Universite de Caen Basse-Normandie, Università Degli Studi di Catania i Università Degli Studi di Padova
Especialitats: Física nuclear experimental en grans acceleradors / Física nuclear aplicada amb petits acceleradors / Física nuclear teòrica
Especialitat 1: Física nuclear experimental en acceleradors de grans dimensions.
Els estudis s'iniciaran a Espanya.
1r quadrimestre: Universitat de Sevilla.
2n quadrimestre: a qualsevol de les universitats espanyoles.
Quart quadrimestre (TFM): Itàlia (Universitat de Pàdua o Universitat de Catània).
Especialitat 2: Física nuclear teòrica.
Els estudis s'iniciaran a Itàlia: 1r i 2n quadrimestre, a la Universitat de Pàdua.
Especialitat 3: Física nuclear aplicada amb petits acceleradors.
Els estudis s'iniciaran a Itàlia: 1r i 2n quadrimestre, a la Universitat de Catània.
Formar experts en els àmbits de la teoria, l'experimentació i les aplicacions per poder atendre les necessitats i els reptes d'aquesta disciplina en els propers anys.
Docència, investigació; expert/a en imatge mèdica, tècniques d'anàlisi de materials; supervisió d'instal·lació radioactiva; controlador mediambiental.
El segon semestre, a la Universitat de Barcelona.
Examinar com els àmbits territorials locals (clústers, ciutats i regions) i els agents locals (emprenedors, empreses i agents públics) generen competitivitat local en un entorn de mercat global.
Oferir als estudiants les habilitats crítiques necessàries per entendre la complementarietat entre l'àmbit global i el local.
El programa combina quatre disciplines (història econòmica i social, empresa, història i economia) en quatre universitats prestigioses europees situades a quatre ciutats innovadores (Glasgow, Barcelona, Rotterdam i Göttingen), amb l'objectiu d'oferir un programa interdisciplinari i una experiència veritablement internacional.
Els reptes que afronta aquesta formació són: aconseguir la connexió entre la teoria i la pràctica; integrar la cultura i la creativitat en l'anàlisi dels processos de desenvolupament econòmic; ajudar a entendre com els diferents clústers d'activitat econòmica promouen la innovació, un creixement sostenible i la millor adaptació a la globalització i, finalment, ajudar a obtenir habilitats de comunicació i comprensió intercultural mitjançant les estades obligatòries a països i ciutats europees diferents.
Nota de tall 1a assignació PAU/CFGS: 12,514
Nom del títol: Graduat/ada en Ciències Biomèdiques per la Universitat de Barcelona
Aprofundir en el coneixement de l'estructura i les funcions del cos humà, amb un èmfasi especial en els determinants de la salut i la malaltia, incloent-hi les influències genètiques i ambientals.
Oferir una visió global de les causes de la patologia i les eines disponibles per estudiar-la, diagnosticar-la i tractar-la mitjançant coneixements transversals procedents de la genètica, la bioquímica, la microbiologia, la fisiologia, la biologia cel·lular o l'estadística.
Empreses farmacèutiques o biotecnològiques, laboratoris, centres de recerca, docència.
Investigador/a i tècnic/a especialitzat/ada en centres de recerca públics i privats, així com en empreses farmacèutiques o biotecnològiques; divulgador/a científic/a; especialista en anàlisis clíniques, bioquímica clínica, immunologia, microbiologia i parasitologia; docent.
Nom del títol: Graduat/ada en Filologia Catalana i Estudis Occitans per la Universitat de Lleida
Formar professionals que dominin la llengua catalana i la llengua occitana en tots els contextos d'aplicació i d'anàlisi.
Analitzar amb actitud crítica textos literaris i lingüístics catalans i occitans.
Conèixer la influència dels factors socioculturals i polítics en l'estructura i el funcionament de la llengua.
Aplicar les tècniques d'edició i de creació literària.
La cooficialitat de l'occità i les relacions transfrontereres amb les regions meridionals de França permeten preveure una demanda creixent de persones graduades amb coneixements d'occità.
Nom del títol: Graduat/ada en Llengües Aplicades i Traducció per la Universitat de Lleida
Les pràctiques es realitzaran a 4t curs.
Formar experts amb coneixements lingüístics que els permetin comprendre i interpretar el funcionament de les llengües catalana, castellana, anglesa i francesa.
Assolir un domini de la llengua pròpia i competència traductora general en les llengües de treball del grau.
Formar experts en altres àmbits de la lingüística aplicada: mediació, assessorament lingüístic, ensenyament de llengües, gestió d'entorns multilingües, etc.
Dotar d'habilitats crítiques i conscienciar sobre la preocupació per la qualitat i pel respecte als codis deontològics de la professió de l'àmbit lingüístic.
Adquisició de coneixements essencials del pensament lingüístic i capacitat de discriminar entre diferents teories per aplicar-les en l'estudi científic de la llengua.
Avaluació de les polítiques i les metodologies d'ensenyament i gestió de les llengües en entorns multilingües, i capacitat per dissenyar plans d'actuació per a l'optimització de la comunicació plurilingüe.
Editorials, indústries culturals, mitjans de comunicació, arxius i biblioteques, tecnologies del llenguatge i lingüística computacional, traducció.
Tècnic/a col·laborador/a en les tecnologies del llenguatge.
La doble vessant que sustenta aquesta titulació oferirà a l'estudiantat la polivalència imprescindible per administrar amb èxit els components comunicatius, una habilitat que cal subratllar atesa la seva importància en la nova societat del coneixement.
Nom del títol: Màster universitari Erasmus Mundus en Modelització Espacial i Ecològica en la Ciència Forestal Europea per la University of Eastern Finland, Universitat de Lleida, Paris Institute of Technology for Live, Food and Environmental Sciences, Univeritatea "Transilvania" din Brasov, University Natural Resources Applied Life Sciences i University of Freiburg
Aportar competències interdisciplinàries i habilitats que permetin treballar en el sector forestal i ambiental nacional i internacional, que demanda personal amb una capacitat d'adaptació permanent.
Adquirir la capacitat de treballar en ambients multiculturals i competències demostrables en ciència forestal, innovació, gestió i planificació del mitjà natural dins dels paràmetres de sostenibilitat de la política mediambiental europea i les noves demandes de la bioeconomia.
Agències internacionals i departaments governamentals de gestió dels recursos naturals, institucions internacionals de recerca, empreses forestals, organitzacions no governamentals, universitats.
El programa del màster està dividit en dos cursos acadèmics en l'àmbit de la gestió forestal sostenible amb èmfasis en la bioeconomia.
El pla d'estudis està específicament dissenyat per cobrir les noves necessitats del sector forestal i del medi natural, en contacte permanent amb agències nacionals i internacionals, departaments governamentals, organitzacions no governamentals, instituts de recerca i empreses privades (fusta, paper i polpa).
Nom del títol: Màster universitari en Gestió d'Empreses Tecnològiques per la Universitat Rovira i Virgili
Formar professionals experts que, a més de poder aplicar els coneixements i tècniques d'enginyeria, també tinguin les competències necessàries per a la gestió, l'organització i la direcció de persones, projectes, departaments i empreses de caràcter tecnològic i industrial, així com per a la gestió de la innovació.
Fomentar la presa de decisions efectives en entorns d'incertesa i adquirir els coneixements i desenvolupar les habilitats que siguin necessaris per dissenyar i gestionar organitzacions complexes, inclosos la direcció de persones, els aspectes financers, la producció, la logística, la gestió de projectes i l'assignació de recursos per a la resolució eficaç de problemes organitzatius, a més de la capacitat per proporcionar recursos per a la gestió empresarial de les noves idees.
Entitats públiques nacionals i internacionals que regulen i supervisen les activitats industrials.
Nota de tall 1a assignació PAU/CFGS: 11,829
Nom del títol: Graduat/ada en Enginyeria Matemàtica en Ciència de Dades per la Universitat Pompeu Fabra
Formar professionals que siguin capaços d'extreure informació a partir de dades, de tal manera que aquesta informació permeti fer prediccions i motivar decisions.
Les dades per tractar poden provenir de sensors específics, però també de text no estructurat, àudio, música, imatges, vídeo, objectes 3D i multimodals.
Un cop estructurades les dades, aquest grau posa l'accent en les tècniques matemàtiques d'estadística i aprenentatge automàtic per tal d'extreure la informació que contenen les dades, i s'estudien les tècniques predictives juntament amb el risc en la presa de decisions.
La titulació cobreix una necessitat transversal, per tant, donarà peu a especialitzacions en cada àmbit en què pugui resultar prou rellevant.
Les perspectives de futur depenen de dos punts: el primer és aconseguir construir i explicar una imatge de la realitat (societat, clients d'una empresa, sector social, etc.) basada en dades i no en suposicions poc realistes.
Normalment les bones decisions provindran de saber llegir les dades i de l'aplicació creativa de la tecnologia estadística i d'aprenentatge per veure'n l'evolució.
En segon lloc, el treball d'aquesta titulació porta a formar part del nucli estratègic de l'entitat i, per tant, en la maduresa, hauria de tenir un pes important en la definició estratègica i en la direcció.
El nivell d'acceptació d'aquests professionals a les grans empreses i en les firmes més innovadores està clar; a l'Administració pública i en la personalització (sanitat, oci, etc.) el procés és més lent, però imparable.
Nota de tall 1a assignació PAU/CFGS: 11,351
Mencions: Dret de l'empresa / Dret internacional, comparat i comunitari / Dret públic / Dret privat
Nom del títol: Graduat/ada en criminologia per la Universitat de Barcelona
Mencions: Criminologia forense i execució penal / Seguretat i prevenció
Nota de tall 1a assignació PAU/CFGS: 13,018
Nom del títol: Graduat/ada en Filosofia, Política i Economia per la Universitat Pompeu Fabra, Universitat Autònoma de Barcelona, Universidad Autónoma de Madrid i Universidad Carlos III de Madrid
Durant els dos primers cursos els estudiants han de passar un any a Barcelona i a Madrid.
Oferir una visió de les ciències socials des de diferents perspectives que permet dotar els estudiants de les eines necessàries per analitzar un món cada vegada més global, complex i connectat.
Empresa, política, indústria, educació, consultoria, administració i organismes internacionals, entre d'altres.
Nom del títol: Màster universitari en Direcció Executiva d'Empreses (MBA) per la Universitat Oberta de Catalunya
Formar professionals que aportin valor i participin activament en l'èxit de la gestió i la direcció de les empreses i organitzacions, gràcies a una visió internacional i flexible i a una mentalitat innovadora.
Potenciar el lideratge i les habilitats directives com el treball en equip, el treball en xarxa i les capacitats per localitzar i gestionar la informació més actualitzada.
Abordar la visió de la gestió sota la premissa del compromís social amb l'entorn, promovent la presa de decisions ètica, responsable i inclusiva.
El concepte estratègic MBA dirigit a professionals amb experiència mínima de cinc anys és el d'un màster generalista que proveeix a directius amb experiència contrastada en la gestió de projectes, departaments, àrees o empreses de les competències necessàries per exercir el paper transformador i de compromís social que necessiten els professionals d'empreses i les organitzacions per adaptar-se als nous reptes que planteja l'entorn.
La demanda dels programes MBA en la seva modalitat d'ensenyament reglat, i, per tant, en forma de màster universitari, permet que els participants combinin dos efectes: d'una banda, la tècnica necessària i exigible en un curs d'aquestes característiques, i, d'altra banda, l'oferiment d'un reconeixement oficial, un títol que els permet avançar en la carrera professional i acadèmica en un futur pròxim.
EADA, Escola d'Alta Direcció i Administració
Especialitats: Informàtica Quàntica / Nanomaterials / Electrònica Orgànica i Molecular / Nanofarmacoteràpia / Nanoquímica / Enginyeria Quàntica i a Nanoescala / Nanoelectrònica / Bionanotecnologia / Biofísica
Proporcionar uns estudis de màster en un entorn multidisciplinari i d'alta qualitat en els camps de la nanociència i la nanotecnologia.
Proporcionar una especialització individual d'alt nivell en una de les tres àrees principals de la nanociència i la nanotecnologia: nanomaterials i nanoquímica, nanoelectrònica i computació quàntica, nanobiotecnologia i nanomedicina.
Proporcionar excel·lència en l'educació en un camp d'importància estratègica per a Europa i en línia amb les iniciatives europees d'R+D.
Empreses del sector de l'electrònica, indústria de materials nous i intel·ligents, tecnologia química, biotecnologia i companyies farmacèutiques; R+D; consultoria.
La nanotecnologia és una de les sis tecnologies habilitadores clau que la Comissió Europea ha identificat com una prioritat clau per al programa Horitzó 2020 per al desenvolupament intel·ligent, sostenible i inclusiu del creixement europeu.
En el futur, la nanociència i la nanotecnologia esdevindran la força motriu d'un nou conjunt de productes, dispositius i aplicacions.
En pocs anys, s'espera que les aplicacions de la nanociència tinguin un impacte en pràcticament tots els sectors tecnològics i, en última instància, en molts aspectes de la nostra vida diària.
En els últims anys, han sorgit molts productes i companyies basats en la nanotecnologia i la nanociència, i s'espera que aquesta tendència continuï a curt i llarg termini.
Aquests desenvolupaments nous seran possibles gràcies als coneixements procedents de la convergència de les diverses disciplines científiques que s'ofereixen en aquest programa de mestratge.
Nom del títol: Màster Universitari en Dret Marítim per la Universitat Abat Oliba CEU
Adquirir una especialització en dret marítim amb les últimes actualitzacions legals, jurisprudencials i dels instruments internacionals aplicables al dia a dia dels aspectes jurídics i del negoci del sector marítim.
Oferir una visió pràctica i sòlida d'aquests aspectes jurídics i econòmics sota la perspectiva del dret anglosaxó.
Despatxos d'advocats especialitzats en dret marítim i assessories jurídiques d'empreses de transport marítim i de ports.
Nota de tall 1a assignació PAU/CFGS: 9,904
Nom del títol: Graduat/ada en Enginyeria Electrònica de Telecomunicació per la Universitat Politècnica de Catalunya
Formar professionals en l'àmbit de l'electrònica, amb capacitat per treballar en un entorn multidisciplinari.
Proporcionar les bases matemàtiques, científiques i tecnològiques associades a l'electrònica.
La titulació neix de la necessitat de l'entorn empresarial de disposar de professionals amb coneixements sobre el funcionament de l'electrònica en la seva vessant més propera als components físics.
El contacte entre el departament d'enginyeria electrònica i les empreses de l'entorn és una eina que permet adaptar els continguts de la titulació a les necessitats del sector.
La titulació, per tant, estarà en evolució contínua en un entorn caracteritzat per canvis i millores constants, tant en l'esfera tecnològica com científica.